7z

7z ye un formatu de compresión de datos llibre, (con estensión .7z). Esti formatu usa los métodos de compresión LZMA y PPMD (meyor pa testos), desarrollaos pol so autor, y pue aplicase un filtru a los executables pa que puean comprimise más. Los archivos 7z puen ser sólidos, a diferencia de los zip, lo qu'ameyora la compresión de conxuntos d'archivos pequeños.

Foi creáu polos autores de 7-Zip baxo la llicencia GNU LGPL. La mena MIME de 7z ye application/x-7z-compressed.

Carauterístiques
El formatu 7z tien les vinientes:
 Abierto y d'arquiteutura modular (Permite emplegar cualquier mena de compresión y de cifráu)
 Bon índiz de compresión (Tamañu comprimíu sobre tamañu ensin comprimir)
 Soporte p'archivos grandes (16 exabytes)
 Nomes d'archivu n'Unicode
 Soporte p'archivos sólidos
 Compresión solida.
 Compresión de cabeceres d'archivos

Cifráu
El formatu 7z permite'l cifráu emplegando l'algoritmu AES con claves de 256-bit. Estes claves son xeneraes per aciu d'una contraseña suministrada pol usuariu (creando un hash col algoritmu SHA-256).

Menes de compresión
L'arquiteutura abierta permite que se-y amesten módulos adicionales de compresión, los que vienen na versión estándar son:

LZMA
PPMD
BCJ 
BCJ2
Bzip2
Deflate

Soporte actual de 7z
La llista que vien darréu amuesa cómo ta soportáu anguaño'l formatu 7z polos compresores dixitales:

Soporte completu (compresión y descompresión)
 7-Zip y p7zip
 7zX
 Ark
 BetterZip
 ExtractNow
 EZ 7z
 File Roller
 IZArc (anque ensin soporte pa formatu Ultra comprimíu o sólidu)
 PowerArchiver
 QuickZip
 ShellZip
 SimplyZip
 Squeez
 TUGZip
 UltimateZip
 ZipGenius

Namás que soporten descompresión
 ALZip
 WinRAR

 Referencies 

 Enllaces esternos 
 7-Zip Sitiu web oficial del formatu 7z (n'inglés)
 7z Format Descripción xeneral sobre'l formatu 7z (n'inglés)

Categoría:Compresión de datos